**Učenički dom-Kutina**

**Crkvena 22, 44320 KUTINA**

**KLASA:035-01/25-01701**

**URBROJ:2176-64-01-25-1**

**U Kutini, 3.1.2025.**

**Protokol o kontroli ulaska i izlaska u Učeničkom domu – Kutina**

# Uvod

Ovaj protokol izrađen je na osnovu Protokola o kontroli ulaska i izlaska u školskim ustanovama, MZOM, 2.1.2025., kojem je cilj podizanje razine sigurnosti u našem domu za sve učenike, djelatnike, roditelje/skrbnike te ostale vanjske posjetitelje, tehničku sigurnosti u Domu.

* 1. **Zaključavanje i nadzor ulaza u prostore školske ustanove**



Ulazna vrata Doma ( glavni ulaz, ulaz u glavnu i dvorišnu zgradu bit će zaključani tijekom cijelog radnog vremena na način da su osigurani evakuacijski izlazi, osim u posebnim okolnostima koje odobri ravnatelj.

Uz obvezu određivanja dežurstva sukladno čl. 70. Zakona o odgoju i obrazovanju u osnovnoj i srednjoj školi i čl. 17. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnatelj je obvezan odrediti i dežurstvo radnika na ulazu u školsku ustanovu tijekom radnog vremena školske ustanove sukladno Godišnjem planu i programu rada.

Na ulazu u glavnu zgradu oformljena je porta na kojoj će biti dežurni djelatnici Učeničkog doma –

Kutina prema rasporedu koji je odredila ravnateljica Doma.

U slučaju uočavanja neuobičajenog ponašanja osoba u prostorima školske ustanove,

dežurni djelatnici dužni su o tome odmah obavijestiti ravnatelja ili osobu koja ga mijenja.

U slučaju uočavanja protupravnog ponašanja ili ponašanja kojim se ugrožava sigurnost osoba u školskoj ustanovi, žurno će se o tome obavijestiti i policija.

# Ulazak roditelja i drugih vanjskih posjetitelja u školsku ustanovu

Ovime se određuje i pravilo i način najavljivanja posjeta i ulaska u školsku ustanovu .

Roditelji i ostali posjetitelji mogu najaviti svoj posjet telefonskim putem ( 044 683 542 ; 099 803 4528)

odgajateljima ili tajništvu., te ulaze na glavni ulaz u Dom.

Roditelji koji dolaze na informativne razgovore s odgajateljima obvezni su poštovati raspored koji im svaki mjesec objavljuje odgajatelj –voditelj odgojne skupine ili prema potrebi ( pozivu odgajatelja ili potrebi roditelja uz prethodnu najavu).

Dežurni djelatnik na ulazu Doma dužan je preuzeti stranku na ulazu te nakon sastanka ispratiti stranku iz školske ustanove.

Dežurni djelatnik na ulazu Doma obvezan je provjeriti identitet osobe koja ulazi u Dom uvidom u osobnu iskaznicu ili drugi odgovarajući dokument s fotografijom osobe. Osobi koja to odbije neće se dopustiti ulazak u školsku ustanovu.

U slučaju održavanja roditeljskog sastanka u Domu, odgajatelj –voditelj odgojne skupine prisutne roditelje dočekuje na ulazu u Dom i vodi do učionice, a nakon završetka roditeljskog sastanka prati roditelje do izlaza.

Svi posjetitelji koji nisu djelatnici ili učenici Doma moraju biti evidentirani i u pratnji djelatnika Učeničkog doma-Kutina upućeni na dogovoreno mjesto i ispraćeni iz ustanove.

# Pregled osoba i predmeta učenika i drugih posjetitelja učeničkog doma- Kutina

Dežurni djelatnik na ulazu Doma koji je zadužen za poslove nadzora ulaza u prostore Doma, radi zaštite sigurnosti, može izvršiti sigurnosne preglede:

* + - učenika i njihovih predmeta (odjeća, torba i dr.)
    - drugih osoba koje ulaze u domske prostore i njihovih predmeta (torbe i dr.).

Sigurnosni pregled učenika i njihovih predmeta mogu provoditi i odgojno-obrazovni radnici tijekom održavanja svih oblika odgojno-obrazovnog rada u Domu.

Predmeti pogodni za nanošenje ozljeda ili drugi nezakoniti predmeti privremeno će se zadržati,

a o njihovu pronalasku obavijestit će se ravnatelj, odgajatelji, roditelji i policija kada su za to

ispunjeni uvjeti za policijsko postupanje.

Osobama koje ne dopuštaju obavljanje pregleda neće se dopustiti ulazak u Dom.

# Edukacija i informiranje učenika, djelatnika i roditelja

Svi djelatnici i učenici informirani su o ovom Protokolu i pravilima ponašanja u Domu postavljanjem Protokola na domske web stranice, po dolasku učenika u Dom na sastancima odgojne skupine učenici će biti pojedinačno upoznati, kao i roditelji na roditeljskim sastancima, a ravnateljica se obvezuje na redovito informiranje roditelja , Odgajateljskog vijeće, Domskog odbora, Vijeća roditelja, Vijeća učenika o sigurnosnim mjerama i procedurama.

Provoditi će se simulacije evakuacije i drugih kriznih situacija najmanje dva puta godišnje. Poželjno je uključivanje roditelja u radionice i simulacije sigurnosnih procedura.

I dalje je u planu suradnja s lokalnom zajednicom na dodatnom osiguranju domskog okruženja.

Na ulazu u glavnu zgradu oformljena je porta na kojoj će biti dežurni djelatnici Učeničkog doma –

Kutina s popisom svih relevantnih hitnih brojeva (policija, hitna pomoć, vatrogasci).

# Uspostava sigurnosnog tima

U planu je formiranje domskog sigurnosnog tima kojeg čine ravnateljica, pedagog, odgajatelji i drugi djelatnici te predstavnici roditelja, a koji će na redovitim sastancima analizirati potencijalne sigurnosne prijetnje i evaluaciju mjera.

# Međuresorna suradnja

Radi ostvarivanja sigurnosti, suradnja s Policijskom postajom Kutina i drugim relevantnim dionicima nastavlja se i dalje – međuresorna suradnja, koja se održava jednom mjesečno, ili prema potrebi, a kojoj prisustvuje voditelj preventivnih programa i ravnateljica. Na ovim sastancima analizira se stanje sigurnosti u svim odgojno-obrazovnim ustanovama i udrugama na širem području Grada Kutine.

# Završne odredbe

Učenički dom – Kutina dužan je osigurati zaštitu prava propisanih Ustavom Republike Hrvatske, konvencijama, zakonima, provedbenim propisima, kao i provedbu programa kojim se promiče zaštita učenikovih prava, sigurnost i zdravlje učenika i radnika.

Zakonskim i podzakonskim aktima propisano je i provođenje i postupanje, kao i vođenje određenih evidencija iz područja zaštite na radu - Zakonom o zaštiti na radu (Narodne novine, br. 71/14; 118/14, 94/18, 96/18) te pravilnicima koji proizlaze iz njega.




Ovaj Protokol temelji se na Protokolu o kontroli ulaska i izlaska u školskim ustanovama dobivenog od nadležnog Ministarstva znanosti, obrazovanja i mladih , od 2. siječnja 2025.

Način postupanja odgojno-obrazovnih radnika u poduzimanju mjera zaštite prava učenika te obveza prijave svakog kršenja tih prava nadležnim tijelima regulirani su:

Zakonom o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19,

64/20 i 151/22 i 156/23)



Kaznenim zakonom (Narodne novine, br. 125/11, 144/12, 56/15, 61/15, 101/17, 118/18 i 126/19)

Zakonom o zaštiti od nasilja u obitelji (Narodne novine, br. 70/17) Zakonom o elektroničkim medijima (Narodne novine, br. 111/21)




Pravilnikom o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (Narodne novine, br. 132/13)

Pravilnikom o kriterijima za izricanje pedagoških mjera (Narodne novine, br. 94/15, 3/17)




Pravilnikom o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine, br. 24/15)

 Sporazumom o međuresornoj suradnji i koordinaciji u području sprječavanja nasilja i drugih ugrožavajućih ponašanja na lokalnoj razini (MUP, MDOMSP, MP, MIZ, MZO, MHB, 2020.)


 Protokolom o postupanju u slučaju nasilja među djecom i mladima (Vlada RH, 2024.)

Protokolom o postupanju u slučaju zlostavljanja i zanemarivanja djece (Vlada RH, 2014.)




Protokolom o pokretanju psiholoških kriznih intervencija u sustavu odgoja i obrazovanja (Ministarstvo znanosti i obrazovanja, 2015.)

Protokolom o postupanju u slučaju seksualnog nasilja (Vlada RH, 2023.) Protokolom o postupanju u slučaju nasilja u obitelji (Vlada RH, 2019.)



Smjernicama za postupanje školskih ustanova u slučajevima ugroze s neželjenim posljedicama (MZO, 2023.)

 Uputama o postupanju u slučaju neovlaštenog ulaska stranih osoba u prostore školskih ustanova (Ministarstvo znanosti i obrazovanja, 2017.)

 te drugim važećim zakonskim i podzakonskim aktima i dokumentima koji se odnose na sigurnost u školskim ustanovama.

Mjere definirane ovim Protokolom odnose se na sve osobe za vrijeme boravka u domu, uključujući učenike, djelatnike, roditelje i druge vanjske posjetitelje te osobe koje, sukladno ugovoru, koriste prostore Doma za sportske, edukativne, poslovne ili druge svrhe.

U Kutini, 3.1.2025.

Ravnateljica Učeničkog doma – Kutina:

Vesna Vuković, prof.